༄༅། ། ཧཱུཾ་ རིགས་གསུམ་ཀུན་འདུས་འཇམ་མགོན་བློ་བཟང་གྲགས། ། སྣང་
སྲིད་དྲེགས་པ་ཟིལ་གནོན་པདྨ་འབྱུང་། ། དབྱེར་མེད་ཐུགས་རྗེའི་བྱིན་གྱིས་སྣོད་
བཅུད་ཀུན། ། དགེ་ལེགས་སྣང་བའི་དཔལ་གྱིས་ཁྱབ་པར་མཛོད། ། དགེ་བཅུའི་
དཔལ་དང་ལྡན་པའི་ཡུལ་ལྗོངས་འདིར། ། སྣོད་བཅུད་དགེ་མཚན་སྤེལ་བའི་ལྷ་ཆེན་
པོ། ། མཐུ་སྟོབས་རྩལ་ལྡན་བ་ཡན་མོང་ཁོ་ཞེས། ། ཡོངས་གྲགས་ཡུལ་ལྷའི་གཙོ་བོ་
འཁོར་དང་བཅས། ། ཉལ་འགྲོའི་མཚོ་ཆེན་ཟུང་ལ་གནས་བཅས་པའི། ། གདེངས་
ཅན་གཙོ་བོ་ཟས་ནོར་འབྱོར་བའི་བདག ། རང་རང་ཡབ་ཡུམ་སྲས་དང་བློན་པོའི་
འཁོར། ། སྣ་ཚོགས་ཆོ་འཕྲུལ་སྟོན་ལ་མངའ་བརྙེས་པ། ། གནམ་ས་བར་སྣང་ཁྱོན་
ཀུན་གང་བར་བཅས། ། བླ་མ་ལྷ་ཡི་དམ་ཚིག་རྗེས་དགོངས་ཏེ། ། འདོད་དགུའི་
མཆོད་སྤྲིན་འཁྲིགས་པའི་གནས་མཆོག་འདིར། ། མ་ཐོགས་རྫུ་འཕྲུལ་ཤུགས་ཀྱིས་
མྱུར་གཤེགས་ལ། ། རང་རང་དགྱེས་པའི་གདན་ལ་བརྟན་པར་བཞུགས། ། ཆོས་ཀུན་
རང་བཞིན་སྤྲོས་པའི་མཐའ་བྲལ་ཡང་། ། རྟེན་འབྱུང་སྣང་བ་སྒྱུ་མའི་ཡོ་ལང་
བཞིན། ། རང་རང་ཇི་འདོད་དངོས་པོར་འཆར་བ་ཡི། ། ནམ་མཁའ་མཛོད་ཀྱི་རང་
བཞིན་མཆོད་པའི་སྤྲིན། ། བཞུགས་པའི་རྟེན་མཁཪ་ཁང་བཟང་གནས་མལ་དང་། །
ལྷ་རྫས་གོས་རྒྱན་གོ་ཁྲབ་མཚོན་ཆའི་རིགས། ། སྣ་ཚོགས་སྲོག་ཆགས་བཞོན་པ་
འཛིན་མར་གང་། ། སྨན་སྤོས་ལྷ་ཤིང་དུད་པའི་སྤྲིན་ཕུང་འཁྲིགས། ། རོ་བརྒྱའི་
- 351 -

བསང་མཆོད་ཀྱི་རིམ་པ་ཕྱོགས་བསྒྲིགས་སུ་བཀོད་པ།
བཅུད་ལྡན་བདུད་རྩིའི་གཏོར་མ་དང་། ། སྨན་ཆང་གསེར་སྐྱེམས་རྦ་རླབས་མཁའ་
ལ་གཡོ། ། འདོད་དགུའི་རིན་ཆེན་གཏེར་གྱི་བུམ་བཟང་སོགས། ། སྤྱན་གཟིགས་
མཐུན་རྫས་མ་ཚང་མེད་པ་ཡིས། ། ཡུལ་བདག་སྲུང་མའི་དབང་བོ་མ་ལུས་པ། །
གསོལ་ཞིང་མཆོད་དོ་དགྱེས་ཤིང་ཚིམ་གྱུར་ཅིག ། བདག་ཅག་སྒོ་གསུམ་སྤྱོད་པ་མ་
དག་པས། ། ཐུགས་དང་འགལ་བ་གང་བགྱིས་བཤགས་བགྱིད་ན། ། མ་ཡི་བུ་གཅིག་
ཇི་བཞིན་བཟོད་བཞེས་ལ། ། དགྱེས་པའི་ཐུགས་ཀྱིས་འདོད་དགུའི་དངོས་གྲུབ་
སྩོལ། ། ༀ་ རྨད་བྱུང་བསོད་ནམས་དཔལ་དང་སྨོན་ལམ་མཐུས། ། བསྟན་དང་ཡུལ་
ཁམས་ཆོས་བཞིན་སྐྱོང་མཛད་པ། ། རབ་དཀར་མདུང་དར་ནོར་བུ་ཆ་དགུ་འཛིན། །
དར་ཐོད་ལྷ་རྫས་དར་གྱི་ལྷབ་ལྷུབ་གསོལ། ། རྟ་ནག་རྒྱ་སྟག་མ་ངེས་བཞོན་པ་ཅན། །
ལྷ་ཆེན་དཔའ་བརྟན་གཟི་བརྗིད་འོད་འབར་བ། ། གསོལ་ཞིང་མཆོད་དོ་འདོད་
དགུའི་དངོས་གྲུབ་སྩོལ། ། གཡས་རི་གདོང་ལྔ་འགྱིང་འདྲར་བརྟེན་བཅས་པའི། །
དཔལ་ཆེན་འོད་འབར་པདྨ་རཱ་གའི་མདོག ། སེངྒེ་ལ་ཆིབས་ལྕགས་ཀྱུ་ནོར་གཞོང་
བསྣམས། ། གསོལ་ཞིང་མཆོད་དོ་ཁམས་གསུམ་དབང་དུ་བསྡུས། ། གཡོན་དུ་མཁའ་
ལྡིང་འདྲ་བའི་རི་བོ་ལ། ། བློན་ཆེན་རྡོ་རྗེ་གཤོག་རྒོད་མཐིང་འོད་འབར། ། དགྲ་སྟ་
ཕུབ་འཛིན་བྱ་ཁྱུང་བཞོན་པ་ཅན། ། གསོལ་ཞིང་མཆོད་དོ་ནག་ཕྱོགས་ཆེམས་ལ་
ཕོབ། ། ལྷ་ཆེན་བསྐྱེད་ཡུམ་མཚོར་གནས་གདེངས་ཅན་དབང༌། ། ཀུན་དགའི་དཔལ་
སྟེར་དཀར་དམར་ནོར་གཞོང་དང༌། ། གཏེར་བུམ་སྟེང་ན་གཡུ་འབྲུག་འགྱིང་བ་
བསྣམས། ། གསོལ་ཞིང་མཆོད་དོ་མི་ནོར་ཕྱྭ་གཡང་སྤེལ། ། སྲས་མོ་འཆི་མེད་དཔལ་
སྟེར་ཤེལ་དཀར་མདངས། ། མེ་ལོང་མདའ་དར་ཡིད་བཞིན་ནོར་བུ་འཛིན། ། ཀླུ་
ཕྲན་མང་བོས་བསྐོར་ཞིང་དམ་ལྡན་སྐྱོང༌། ། གསོལ་ཞིང་མཆོད་དོ་ཟས་ནོར་ཆར་དུ་
ཕོབ། ། གཞན་ཡང་ཕྱོགས་མཚམས་གནས་གཞི་སོ་སོ་ལ། ། དབང་བའི་ལྷ་ཀླུ་བདུད་
བཙན་སྨན་མོའི་རིགས། ། སྣ་ཚོགས་གཟུགས་ཅན་མ་ངེས་ཆོ་འཕྲུལ་སྟོན། ། གསོལ་
ཞིང་མཆོད་དོ་བརྟན་གཡོའི་དགེ་མཚན་སྤེལ། ། ལྷ་ཆེན་ཡབ་ཡུམ་སྲས་འཁོར་བཅས་
352

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཐ ༽
པ་རྣམས། ། རྩ་བརྒྱུད་བླ་མའི་ཚོགས་དང་དབྱེར་མེད་པའི། ། རིགས་གསུམ་ལྷ་ཡི་
དམ་ཚིག་རྡོ་རྗེའི་ཕྲེང་། ། མ་གཡེལ་སྤྱི་བོའི་རྒྱན་དུ་འཆིང་མཛོད་ལ། ། རྣམ་བཞིའི་
འཕྲིན་ལས་སྒྲུབ་ལ་མཐུ་རྩལ་བསྐྱེད། ། ལྷར་བཅས་འགྲོ་བའི་ཕན་བདེའི་གཞི་གཅིག་
པུ། ། བློ་བཟང་རིང་ལུགས་མཚུངས་མེད་གདུགས་དཀར་པོ། ། བཤད་སྒྲུབ་དབུ་
འཕང་སྲིད་ན་མཐོ་བ་ཡིས། ། སྲིད་ཞིའི་ཚ་གདུང་འཕྲོག་པའི་འཕྲིན་ལས་སྒྲུབས། །
དགེ་ལྡན་བཤད་སྒྲུབ་དར་ཞིང་རྒྱས་པའི་གླིང༌། ། དཔོན་སློབ་ཐུགས་མཐུན་ཆོས་
སྤྱོད་བྱ་བ་འཕེལ། ། བསླབ་ཁྲིམས་རྣམ་དག་སྐྱེ་དགུའི་ཕན་བདེའི་དཔལ། ། སྲིད་
མཐའི་བར་དུ་ཉམས་མེད་འཕེལ་བར་མཛོད། ། བསྟན་པའི་སྦྱིན་བདག་ཆབ་སྲིད་
རིགས་རྒྱུད་དར། ། ཚེ་དཔལ་སྟོབས་འབྱོར་འཆི་མེད་དཔལ་ལ་འགྲན། ། ཀུན་ཀྱང་
སེམས་མཐུན་མཆོག་གསུམ་གུས་མཆོད་པས། །འཕྲལ་ཡུན་ཕན་བདེའི་དཔལ་གྱིས་
འཚོ་བར་མཛོད། ། ནད་གདོན་བགེགས་ཀྱི་བར་ཆད་མ་ལུས་བཟློག ། ཆར་ཆུ་དུས་
འབབ་ལོ་ཕྱུགས་རྟག་ཏུ་ལེགས། ། འགྲོ་ཀུན་བདེ་སྐྱིད་གླུ་གར་རྩེན་པ་ཡིས། ། རྫོགས་
ལྡན་གསར་བའི་དགའ་སྟོན་དར་བར་མཛོད། ། ཞི་བས་མི་ཐུལ་ནག་ཕྱོགས་དགྲ་
འདྲེའི་དཔུང་། ། མི་བཟད་དྲག་སྦྱོར་རྡོ་རྗེའི་ཚ་ཚ་ཡིས། ། མཐུ་རྩལ་དཔུང་ཆོམས་
དམིགས་མེད་དབྱིངས་སུ་སྒྲོལ། ། ཕྱོགས་ལས་རྣམ་རྒྱལ་གཟི་བྱིན་ངོམས་པར་
མཛོད། ། མདོར་ན་བླ་མ་མཆོག་གསུམ་ཐུགས་རྗེ་དང་། ། དཀར་ཕྱོགས་སྲུང་མའི་
མཐུ་སྟོབས་ནུས་པ་ཡིས། ། སྣོད་བཅུད་ཆོས་དང་སྲིད་ཀྱི་དགེ་མཚན་ཀུན། ། དབྱར་
གྱི་ཆུ་མཚོ་ལྟ་བུར་རྒྱས་གྱུར་ཅིག ། ཅེས་ལྷ་ཆེན་གཟི་བརྗིད་འོད་འབཪ་འཁོར་བཅས་ཀྱི་གསོལ་
མཆོད་འཕྲིན་བཅོལ་འདི་ནི། དགོན་གསར་དགེ་ལྡན་བཤད་སྒྲུབ་དར་རྒྱས་གླིང་གི་ཁྲི་རིན་པོ་ཆེ་
སོགས་བླ་གྲྭ་ཐུན་མོང་ནས་བསྐུལ་ངོར། ༧ གྲུབ་དབང་རོང་པོ་ཆོས་རྗེའི་སྐྱེ་མིང་བ་བློ་བཟང་འཕྲིན་
ལས་ཀྱིས་སྦྱར་བ་ཛ་ཡནྟུ།
༄༅། ། མཆོག་གསུམ་བསླུ་མེད་བདེན་པའི་ནུས་མཐུ་ཡིས། ། ཡུལ་འདིའི་མི་
མིན་འབྱུང་བོའི་ཚོགས་རྣམས་ཀུན། ། བསང་མཆོད་བདུད་རྩིས་ཚིམ་ཞིང་སྡུག་
- 353 -

བསང་མཆོད་ཀྱི་རིམ་པ་ཕྱོགས་བསྒྲིགས་སུབཀོད་པ།
བསྔལ་ཀུན། ། ཉེར་ཞི་འགྲོ་ལ་ཕན་པའི་མཐུ་ལྡན་ཤོག ། སོག་པོ་ཕྱོགས་སུ་ཕེབས་སྐབས་
གནང་བའོ། །